section_heading: Djela
paragraph_text: Dr. Herenda objavio je niz publikacija knjiga i znanstvenih članaka, te producirao niz CD ROM-ova. Prema stručnoj ocjeni, među knjigama se ističu: “Patologija domaćih životinja za ishranu i higijena mesa” u suradnji s D. A. Francom (Mosby Year Book Publishers, St. Lois, 1991. g.); “Priručnik inspekcije mesa za zemlje u razvoju” (FAO, 1994. g.); “Bolesti peradi i higijena mesa”, u suradnji s D. A. Francom (Iowa State University Press, Ames, Iowa, 1996. g.). Često je citiran zbog svojih znanstvenih i stručnih članaka u uglednom strukovnom časopisu Canadian Veterinary Journal: “Klaonički pregled abnormalnosti organa za reprodukciju kod tovljenih junica“ (1987. g.); “Abnormalne promjene u strukturi limforetikularnih organa kod tovljenih goveda u jednoj ontarijskoj klaonici” (1988. g.); “Raširena hiperplastična guša kod dviju velikih grupa junadi” (1989.); “Klaonički pregled abnormalnih promjena u strukturi mokraćnih mjehura” (1990. g.); kao i “Klaonički pregled zaplijene mesa kod standarne, vegetativne i peradi na slobodnoj ispaši” (1994. g.). Producirao je devet CD-ROM-ova, i.o. i “Patologija goveda i higijena mesa" (s 1300 dokumentarnih fotografija i ilustracija u boji); “Patologija ovaca i higijena mesa” (345 dokumentarnih fotografija i ilustracija u boji); “Patologija svinja i higijena mesa” (s 350 dokumentarnih fotografija i ilustracija u boji); “Patologija peradi i higijena mesa” (sa 660 dokumentarnih fotografija i ilustracija u boji); “Patologija konja i kunića i higijena mesa” (s 200 dokumentarnih fotografija i ilustracija u boji); zatim “Anatomija i embriologija domaćih životinja” (s 320 dokumentarnih fotografija i ilustracija u boji); “Farme stoke, inspekcijska kontrola i klaonička obrada domaćih životinja” (na 345 dokumentarnih fotografija i ilustracija u boji); “Klasifikacija i gradacija goveda“ (prikazana na 390 dokumentarnih fotografija i ilustracija u boji); te “Atlas patologije i anatomije organa za reprodukciju domaćih životinja” (na 360 dokumentarnih fotografija i ilustracija u boji). Doktor Herenda živi i radi u Torontu, u Kanadi.